钦定古今图书集成/明伦汇编/宫闱典/第022卷 > 《贺册太上皇后及德妃表》前人
## 钦定古今图书集成/明伦汇编/宫闱典/第022卷 > 《贺册太上皇后及德妃表》前人

臣某等言：伏奉今月日诰，“良娣王氏册太上皇后，良
媛董氏册太上皇德妃，宜令所司备礼册命者。”母仪
有光，坤道克顺，阴教方行于万国，内理克和于六宫。
臣某等诚庆诚贺，顿首顿首。伏惟皇帝陛下对若天
休，奉扬睿旨。长秋既登其品位，褕狄亦洽于恩光。奉
养见三朝之安，周旋有四星之辅。岂徒配干称大，事日为明。所以表王化之源，知孝理之本。冠映千古，仪
刑四方。臣等捧戴施行，踊跃无地。无任蹈舞忻喜之
至。